钦定古今图书集成/明伦汇编/交谊典/第112卷 > 荀子 > 《富国》
## 钦定古今图书集成/明伦汇编/交谊典/第112卷 > 荀子 > 《富国》

天下，害生纵欲，欲恶同物，欲多而物寡，寡则必争矣。
故百技所成，所以养一人也。而能不能兼技，人不能
兼官。离居不相待则穷，群而无分则争。穷者患也，争
者祸也。救患除祸，则莫若明分使群矣。彊胁，弱也。知
惧，愚也。民下违上，少陵长，不以德为政。如是则老弱
有失养之忧，而壮者有分争之祸。事业所恶也，功利
所好也。职业无分，如是则人有树事之患，而有争功
之祸也。男女之合，夫妇之分，婚姻聘内，送逆无礼，如
是则人有失合之忧，而有争色之祸也。故知者为之
分也。

“人之生不能无群，群而无分则争，争则乱，乱则穷矣。”
故无分者，人之大害也；有分者，天下之本利也。